Manager Warnock har fått sparken i Leeds
- Vi må se framover, og søket etter en erstatter er allerede i gang, sier Leeds-direktør Shaun Harvey til klubbens nettsider.Leeds ligger per nå på en 12.plass på tabellen, en plassering som langt fra er god nok for et lag med opprykksambisjoner. Mandag kveld tapte klubben 2-1 mot Derby, et tap som fikk begeret til å renne over for ledelsen. - Vi vil få takke Neil for hans innsats i perioden som manager. Vi deler hans skuffelse over at vi ikke klarte opprykk i år, sier Harvey.Avtalen var ifølge pressemeldingen hele tiden at Warnock skulle forlate klubben dersom sesongen ikke endte i opprykk. Med bare seks kamper igjen å spille denne våren, er det allerede klart at det blir svært vanskelig - derfor har Leeds allerede startet jakten på en etterfølger for 64-åringen.Direktøren hevder videre at det ikke er sikkert at en permanent erstatter kommer på plass før etter sesongslutt - inntil da vil det være Neil Redfearn som leder laget. Leeds ligger per nå bare fem poeng over nedrykksplass.
Leeds United melder mandag kveld på sine nettsider at manager Neil Warnock (64) er ferdig i klubben.